**Toimintasuunnitelma 1.6. 2024 – 31.5.2025**

Kukkian suojeluyhdistys ry (KSY) pyrkii toiminnallaan edistämään järven palautumista erinomaiseen ekologiseen tilaan ja torjumaan järveen kohdistuvia uhkia, kuten liiallista ravinne- ja kiintoainekuormitusta ja vieraslajien leviämistä järveen tai sen rannoille. Lisäksi vireillä on 2012 alkaen ollut Kukkianvirran kunnostus- tai ennallistamistarpeen ja kunnostusmahdollisuuksien selvittäminen, tavoitteena Kukkian vedenkorkeuksien vaihtelun tasaaminen.

Järven palautumista erinomaiseen tilaan tavoitellaan tiedon välittämisellä seuraavin toimin

* KSY järjestää yhdessä Aito Suvi ry:n kanssa Kukkian tilaa ja sitä parantavia toimia käsittelevän Suvi-seminaarin 15.6.2024. Seminaarin luennoista koostetaan tiedote, jota jaetaan sekä nettisivuilla että painettuna versiona erilaisissa kesätapahtumissa ja torilla
* KSY järjestää yhdessä Aito Suvi ry:n kanssa Kukkian suojelua ja vesienhoitoa koskevan kesäkiertueen Kukkian kylien kesätapahtumissa kesä-elokuun aikana 2024. Pirkan Helmi ry on puoltanut Kesäkiertueeseen ja Suvi-seminaariin Leader-rahoitusta.
* Jäsenille tiedotetaan toiminnasta 3-6 kertaa vuodessa jäsenviestein.
* Tietoa kerätään järven tilasta ja historiasta KSY:n nettisivuilla [www.kukkiansuojeluyhdistys.fi](http://www.kukkiansuojeluyhdistys.fi)
* Tuotetaan Kukkian tilaa ja sitä parantavia toimia koskevaa materiaalia Kukkian seudun vakituisten ja kesäasukkaiden käyttöön sekä tapahtumiin jaettavaksi. Tämä sisältää mm. oppaan vieraspetojen torjuntaan. Tutkitaan mahdollisuutta laatia yhteistyössä Kukkian Luontokeskuksen kanssa työkirja monimuotoisuuden lisäämiseksi ja vieraslajien torjumiseksi omalla rannalla.
* KSY toimii ensikontaktina ranta-asukkaiden vesikasvien niittoa, kuivakäymälöitä, jäteveden käsittelyä, vieraslajien hävittämistä ja roskien käsittelyä koskevissa kysymyksissä. Kysymyksiä, toiveita ja kommentteja voi lähettää KSY:n sähköpostiosoitteeseen info@kukkiansuojeluyhdistys.fi
* Kesän 2024 Suvi-seminaarin onnistuminen arvioidaan palautteen perusteella, ja sen pohjalta aloitetaan kesän 2025 seminaarin tai vastaavan tiedotustilaisuuden valmistelu ja varojen hankinta.
* Vuoden 2024 kesäkiertueen onnistuminen arvioidaan ja sen perusteella päätetään, järjestetäänkö kesäkiertue myös kesällä 2025

Kukkianvirta

* Jatketaan asiantuntijoiden avulla Kukkian luonnollisen vedenkorkeuden vaihtelun ja siihen vaikuttavien tekijöiden selvittämistä vedenkorkeuksien mittaustuloksiin (vesi.fi, päivittäiset mittaukset vuodesta 1911 alkaen) perustuen.
* Analyysin perusteella arvioidaan, ovatko Kukkianvirrassa 1994-5 tehdyt toimenpiteet aiheuttaneet merkittävää loppukesän vedenkorkeuksien laskua, ja onko virtaaman muokkaamisella saavutettavissa toivottua vaikutusta vedenkorkeuden vuotuisen vaihtelun vähentämiseksi.
* Tutkitaan mahdollisuuksia Kukkianvirran ennallistamiseen EUn ennallistamisasetuksen puitteissa aiemmin vuonna 1994 laaditun suunnitelman (Helsingin vesi- ja ympäristöpiiri ja Hämeen maaseutuelinkeinopiirin kalastusviranomainen) pohjalta. Suunnitelma edellytti veneväylän säilyttämistä virrassa ja järvitaimenen poikastuotannon käynnistämistä. Mahdollinen Kukkianvirrassa tehtävä toimenpide tulisi vaatimaan aiemmin tehdyn esisuunnitelman lisäksi varsinaisen toimenpidesuunnitelman ja sen perusteella haetun vesilain mukaisen maksullisen luvan hakemista aluehallintovirastolta.

Sääntömuutosten valmistelu

* perhe- ja kannatusjäsenyyden mahdollistaminen
* muut sääntöjen ajantasaistamiset
* muutokset tuodaan hyväksyttäviksi kesän 2025 vuosikokoukseen

Talkootoiminta

* Tiedon tuottaminen tehdään pääosin talkootyönä
* Järviluonnon kannalta merkittäviin talkoisiin osallistuminen ja mahdollisuuksien mukaan niiden järjestäminen

Yhteistyökumppanit

* Aito Suvi ry
* Kukkian Luontokeskus / Rautajärven Seudun Kylät Oy
* Längelmäveden–Hauhon reitin vesienhoitoverkosto
* Kokemäenjoen vesistön vesiensuojeluyhdistys ry
* Vihavuosi-yhdistys ry
* Kuohi-Nerosjärven Suojeluyhdistys ry